**ÅRSBERETNING FOR MENTAL HELSE SAUDA**

**2018**

STYRET HAR BESTÅTT AV:

Leder: Martha Hocking

Nestleder: Jacky Solbrekk

Kasserer: Randi Dolmen

Sekretær: Siv-Ann Pedersen

Styremedlemmer:

Kåre Gulbrandsen

Beth Iren Risvold

Ingrid Åbø

Oddrun Birkeland

Marianne Andersen

Janne Ringstrand

Valgkomiteen har bestått av Ågot Grindheim og Karl Olaf Sundfør

Vi har hatt 8 styremøter gjennom året, det har vært et innholdsrikt år for Mental Helse Sauda. Det har vært ulike arrangement og aktiviteter.

Vi har vist kinoen «Røverdatter» sammen med Sauda Kino.

For første gang arrangerte vi fagdag på Møteplassen, med pårørende innlegg, Haugaland A-Senter, BUP – Helse Fonna, psykisk helse i Kommunen. Her var det ca 50 deltagere og vi har fått masse positiv omtale etterpå.

Basaren ble gjennomført med fullt hus på Betel og vi fikk masse gevinster fra medlemmer, privatpersoner og forretninger. Det var mange som bakte og var med i forkant, etterkant og ryddet.

Vi har hatt ett samarbeid med Røde Kors Sauda, der vi inviterte til førjulsbord med juletallerken fra Kløver. Her var det påmeldte fra rus og psykisk helse, Mental Helse og Røde Kors Omsorg. Det var en koselig kveld.

Bunnpris ga oss flere kasser med matvarer som vi delte ut i forbindelse med jul, dette satte alle stor pris på.

Verdensdagen som er et samarbeid med Kommunen ble avholdt i Storsalen på Folkets Hus, over 200 møtte opp for å høre på Hedda Kise og tema «Vær Raus».

På Sauda Videregående skole og 10 trinn var det 2 stk fra Mental Helse Ungdom som var og informerte. Silje Marie Strandberg snakket om hva konsekvensen av mobbing og utestenging kan bli.

Vi har hatt stand under «Sauda dagene» og «bønder i byn».

Oddrun Birkeland og Siv Ann Pedersen var med til Oslo på Mental Helse konferansen som var i mars som var en del av 40 års jubileum. Dette var en stor opplevelse å få være med på.

Det var flere fra Sauda på årsmøte helgen til fylket på Sand, denne helgen var det også kurs i» rollen som brukerrepresentant».

Jacky Solbrekk fikk pris for årets medlem og Sauda ble årets lokallag.

Martha ble valgt som fylkesleder for 2 nye år.

Vi har hatt godt samarbeid med Sauda Kommune og Ågot og Line på Møteplassen.

I vår hadde vi den årlige bowlingtur til Sand og vi hadde busstur til Gjesdal spinneri sammen med Ågot og Line fra Møteplassen. Det er veldig kjekt når vi kan arrangere turer sammen.

Vi var 10 stk som var i Gjesdal og var på «Petter uteligger» i oktober.

Det har vært stor aktivitet på step trening og på vanngymnastikken.

Siv Ann Pedersen var i vår på instruktørkurs i yoga og vi ser frem til dette starter opp.

I 2018 var det også Landsmøte for Mental helse, det var en spennende helg med valg av ny landsleder. Jill Arild ble ny landsleder.

Vi har hatt ett år med mye aktivitet og vi har prøvd litt nye aktiviteter som familiekveld med bingo og taco. Medlemsmøte med bingo.

07.01.2019

Styret